google/wiki40b huggingface dataset:
Kampen om jerntronen

Handling

Kampen om jerntronen er del to av den første boken i serien En sang om is og ild. Første delen er I Vargens Tid og Kampen om jerntronen er neste del av den første boken. Det er samme preg på boken (måten den er skrevet på og måten vi følger hovedkarakterene våre) som I vargens tid. Boken starter rett på sak, etter der I vargens tid sluttet. I nord våkner en eldgammel ondskap, og i sør har en ny prins blitt unnfanget. Midt mellom dem står Lord Eddard Stark alene. Omringet av løgnere og fiender, må han ta avgjørelser som ikke bare setter familien hans i fare, men hele kongeriket.

Kongshavn

Mye har skjedd siden Lord Eddard Stark dro fra Vinterfall for å servere kongen som kongens hånd i hovedstaden Kongshavn. Hemmeligheter røpes, forrædere blir pekt ut, og ting er ikke som det skal være. Midt opp i alt er Lord Eddard Stark. Folk dør og andre lever. Spillet om jerntronen blir større, når man spiller Game of Thrones (tronespillet) enten lever man eller dør. Sansa Stark og Arya Stark er begge med i dette og opplever større vanskeligheter dager som går. Lady Catelyn Stark drar til Kongshavn for å finne ut mer informasjon om temaer angående sønnens (Bran) fall.

I Nord

Nesten alle Starkene unntatt Bran Stark og Rickon Stark (de to yngste sønnene) forlater Vinterfall.

Muren

Lausungen Jon Snø er med i Nattevakten som bemanner Muren, han har fått flere venner og brødre (innenfor nattevakten) og det går bedre med Snø. Siden så mye skjer med Stark-familien får Jon Snø vanskeligheter med hva han skal gjøre. Straffen for desertøring er døden og Jon Snø har noen valg og ta i boken Kampen om jerntronen.

Dvergen

Tyrion Lannister er en av karakterene vi følger i Kampen om jerntronen og han er på vei hjem fra Muren til Kongshavn der hans søster venter. Turen fra muren og hjem er en lang reise der mye skjer. Han møter mye farer og utfordringer på vei, mye skjer og vi leser om hva Tyrion opplever.

Khaleesi

Daenerys Targaryen blir mer og mer vant til sitt nye folkeslag og blir en av dothraki-folket. Storebroren Viserys er sjalu og lei av at søsteren integrerer seg. Khaleesien blir gravid med Khal-Drogo som er hingsten som skal bestige verden.

Versjoner

Kampen om jerntronen er i både innheftet og bundet versjon. Den finnes også i sammensatt versjon med del èn av den første boken, som heter En sang om is og ild(innheftet)). Alt er utgitt av Vendetta Forlag.
Christopher Fougner

Militær karriere

I 1928 ble han utnevnt til oberst og sjef for Oppland dragonregiment (DR 2). Fougner var generalinspektør for kavaleriet fra 1938 til 1940.

Familie

Både hans far (Hans Sigvart Fougner 1828–1912) og hans farfar (Christopher Fougner 1795–1869) var begge ordførere i Hole kommune. Farfar Christopher Fougner var også en stortingsmann i flere perioder fra 1836.
Xixia (Yinchuan)

Xixia (kinesisk: 西夏区; pinyin: Xīxià Qū) er et bydistrikt i byprefekturet Yinchuan i den autonome region Ningxia Hui i Folkerepublikken Kina.
Det har et areal på 1.129 km² og teller 220.000 innbyggere. Her ligger Xixia kullkraftverk med kapasitet på drøyt 1.000 MW.
Johannes X

Johannes X (født ca 860 i Tossignano nær Imola i Romagna, død 28. mai 928 i Roma) var pave fra mars 914 til sin død.

Bakgrunn

Johannes ble født i Tossignano i Romagna, men dato er ikke kjent. Man vet at han av slekten Cenci og da var i slekt med Teodora, som var hustru till senatoren greve Theophylact av Tusculum og meget innflytelserik.

Prest, biskop

Johannes var diakon, ble biskop av Bologna, og omkring 905 ettertrådte han Kailo som erkebiskop av Ravenna, noe han ennå var den 5. februar 914.

Pave

I følge Liudprand av Cremona hadde Johannes Teodora å takke for sin opphøyelse på pavestolen ettersom hun, fortsetter Liudprand, ville skjule at hun skulle ha hatt et utilbørlig forhold med ham. Dette turde ha vært grunnløs baktale, ettersom Liudprand skrev sin historie 50 år etter hendelsen samt var hatsk innstilt mot romerne og derfor gjentatte ganger baktalte og svertet dem.
Senere foranlediget pave Johannes ekteskapet mellom  Marozia og Alberik I, sønn av Alberik av Tusculum.
Johannes gjorde forsøk på å vinna visse slaviske folk for den katolske kirke, og ville knytte bedre bånd med kirken i Spania. Sin største berømmelse vant Johannes som politiker og feltherre. Han kronet Berengar av Friuli til keiser, forente Italias fyrster mot sarasenerne og slo dem i slaget ved Garigliano (916). Etter Berengars mord (924) sluttet pave Johannes forbund med Hugo av Burgund, noe som ble misbilliget av romerne. 
Etter anstiftelse fra Marozia ble han kastet i fengsel i 928, der han døde - i følge Liudprand myrdet ved kvelning, men i følge Flodoard av Reims død av den angst som fangeskapet medførte. Johannes' bror Petrus, som var prefekt av Roma, ble myrdet i juni samme år.
Johannes ble sannsynligvis begravet i Laterankirken.
Alamosaurus

Alamosaurus var en dinosaur som levde for 70-66 millioner år siden. Alamosaurus var en sauropod som var en planteeter. Den var større enn et menneske og en to etasje buss. Den lange halen brukte den til å piske rovdyr som Tyrannosaurus rex.
Alamosaurus var en langhals som levde i slutten av krittperioden. Den brukte tennene til å spise planter.
Solskinnsdypet

Solskinnsdypet er et musikkalbum med Kolbein Falkeid og Ketil Bjørnstad, utgitt i 2004.
Jevgenij Makejev

Landslaget

29. mars 2011 fikk han sin første landskamp for Russland mot Qatar.
Thorstrand

Thorstrand er en historisk amerikansk eiendom som ligger i Madison, Wisconsin. Den ble oppført i National Register of Historic Places i 1980 og på State Register of Historic Places i 1989.

Historie

Opprinnelig var den en kornåker på 20 hektar, som på 1890-tallet ble kjøpt av Magnus Swenson (1854-1936), en nordmann som immigrerte til Amerika 14 år gammel. Han avanserte fra smedhjelper til en karriere som en kjemisk ingeniør, en internasjonalt kjent oppfinner, forretningsmann og humanitær. Blant sine mange prestasjoner patenterte Swenson over 200 maskiner og prosesser, bygde hydroelektriske dammer på Wisconsin-elven og grunnla Norwegian-American Steamship Lines.
Magnus Swenson gav eiendommen navnet Thorstrand etter stedet hvor han vokste opp i Norge. Veien fra University Ave gjennom denne grunnen bærer fortsatt navnet Thorstrand Rd.
Magnus, hans kone Annie og deres fire døtre, bodde nær Capitol Square i Madison og foretok regelmessige utflukter på piknik til eiendommen og plantet en rekke trær der til 1922, da de lot bygge to hus i Meditterranenan Revival-stil designet av Madison Architects Law and Law. Ett hus var for Magnus og Annie Swenson (# 2 Thorstrand Rd.), Den andre for hans gifte datter, Mary Swenson North (# 1 Thorstrand Rd).
I årenes løp ble noe av grunnen solgt. Etter at Mary Swenson North døde i 1977, ble den resterende 15.29 acre store eiendommen solgt til Madison City i 1978 og føyd til «Marshall Park» som rekreasjonsområde. Da det ble kjent at boligene sannsynligvis ville bli revet, ble de erklært som Madison Historic Landmarks, som beskytter dem mot en slik skjebne.
Boligene ble senere solgt til enkeltpersoner, men grunnen fortsetter å eies av byen, og en del, som er knyttet til hvert av hjemmene, leies ut til huseierne gjennom en 99-årig leieavtale. Mary Swenson Norths datter, Mary North O'Hare, kjøpte tilbake sin mors hjem, og det har vært i familien siden den tiden. I 2011 gikk Mary North O'Hare bort og boligen ble i 2018 lagt på markedet for salg.
Færøyske frimerker 1986

Færøyske frimerker 1986. Det ble utgitt i alt femten frimerker av Postverk Føroya i 1986. Det var tolvte året som Færøyene utga egne frimerker. I 1986 var det fem utgivelser, 3. februar en serie på fire merker med motiv fra en folkevise, 7. april to Europa/CEPT-merker med tema havforuresningen, 2. juni tre merker Amnesty International 25 år, 29. august miniark med tre merker i forbindelse med frimerkeutstillingen Hafnia-87 og 13. oktober tre merker med motiv av gamle broer. Siste utgivelsen, gamle broer (FR 136 – FR 138) tegnet av Ingálvur av Reyni og gravert av Czesław Słania.
Gliese 876 c

Gliese 876 c er en eksoplanet som går i bane rundt den røde dvergstjernen Gliese 876 15,6 lysår unna i stjernebildet Vannmannen. Planeten ble oppdaget 4. april 2001.
Det er en 1:2:4 Laplace resonans mellom planetene Gliese 876 e, Gliese 876 b og Gliese 876 c: For hvert omløp planet e foretar, fullfører planet b to omløp og planet c fire omløp rundt sternen. Dette er det andre kjente tilfellet av en Laplace resonans, etter Jupiters måner Io, Europa og Ganymedes.
Den ukrainske demokratiske allianse for reformer

Politiske mål

Partiets politiske mål er Ukrainas utvikling som en demokratisk stat, etableringen av en sosial markedsøkonomi i landet, rettssikkerhet, sivile rettigheter og enkeltmenneskets frihet.
Partiet oppgir CDU i Tyskland som en internasjonal partner.
Parthenini

Utseende

Middelsstore til store, robuste sommerfugler med ganske lange, noe smale vinger. Vingene er brune med lyse bånd eller flekker, gjerne mørkere i den ytre delen. Vingenes ytterkant er bølgete.

Levevis

Larvene lever for det meste på busker og løvtrær. Limenitidinae er først og fremst skogsinsekter, og de voksne sommerfuglene holder deg mest mellom trekronene. De er gode flygere og har en karakteristisk flukt der de veksler mellom kjappe vingeslag og seilflukt med utstrakte vinger. Disse sommerfuglene er ikke av de ivrigste blomsterbesøkerne, derimot kommer de ofte ned til bakken for å drikke fra sølepytter.
Grafisk roman

Grafisk roman (engelsk: graphic novel) er et lengre tegneserie-verk i bokform.
Begrepet «grafisk roman» brukes bredt og omfatter alt fra skjønnlitteratur til sakprosa og biografi. Begrepet har utsprang fra USA og Frankrike, og er ment å markere avstand fra ordinære tegneserier.
Kjennetegn på en grafisk roman er at den har flere bilder per side.

Historie

En nøyaktig definisjon av grafiske romaner er diskutabelt og opprinnelsen av kunstformen er åpen for tolkning. Hulemalerier kan ha fortalt historier samt både kunstnere og håndverkere i middelalderen formidlet historier via bilder i for eksempel glassmaleri og bildetepper.
Første bruk av begrepet skal ha skjedd i 1964. Begrepet kom i vanlig bruk etter utgivelsen av Will Eisners En kontrakt med gud i 1978.
Jashpur (distrikt)

Demografi

Ved folketellingen i 2011 var det 852 043 innbyggere i distriktet, mot 743 160 i 2001. Den urbane befolkningen utgjør 8,92 % av befolkningen.
Barn i alderen 0 til 6 år utgjorde 14,09 % i 2011 mot 16,54 % i 2001. Antallet jenter i den alderen per tusen gutter er 974 i 2011 mot 975 i 2001.
Cisitalia

Cisitalia var et italiensk selskap som kontrollerte Formel 1-teamet ved samme navn. Selskapet ble stiftet av Piero Dusio i 1946.

Cisitalia D46 og 360

Dante Giacosa konstruerte selskapets første bilmodell med Fiat-deler i 1946. Modellen fikk navnet D46, og både motor og drivverk var hentet fra Fiat 500 Topolino, som Giacosa selv hadde designet. Dette ble radikalt ombygget for å fungere til racingbruk, og bilen leverte mellom 60 og 70 hestekrefter, noe som var mer enn nok bilens lave vekt tatt i betraktning (under 400 kilo).
Dusios opprinnelige drøm om en serie bestående kun av Cisitalia D46 ble aldri oppfylt, men bilen dominerte andre racingserier med kjente førere som Tazio Nuvolari bak rattet. Suksessen ledet videre til et noe mer ambisiøst prosjekt som skulle vise seg å bli for omfattende for det lille selskapet, og Ferdinand Porsche tok over. Resultatet ble Type 360 (se også Porsche 360).

Cisitalia 202

Dusio bestilte flere bilmodeller fra Europas ledende designhus. Pininfarina endte opp med å bygge produksjonsmodellen, som var basert på et chassis fra Cisitalia hvor Pininfarina bygget karosseriet. Dette var håndbygget med aluminiumspaneler formet over treprofiler. Dette er en svært tidkrevende prosess, og derfor ble kun 170 eksemplarer produsert mellom 1947 og 1952. Da modellen ble presentert for publikum på bilutstillingen i Paris i 1947 ble den umiddelbart en stor suksess, og var nyskapende i den forstand at bilens støtfangere, panser og lykter var en del av karosseriet, og ikke hengt på senere.

Cisitalia 202 MM

Fordi 202 ble håndbygget og aldri produsert i noe særlig antall bygget en liten gruppe hos Cisitalia, bestående av blant andre Carlo Abarth, Dante Giacosa og Giovanni Savonuzzi, å bygge flere forskjellige varianter av 202. Av de mer kjente utgavene ble SMM Nuvolari Spider bygget og oppkalt etter en seier i Mille Miglia-løpet i 1947. Den kjennetegnes av store halefinner, dobbel frontrute og rød lakk.

Cisitalia 202 SMM

Giovanni Savonuzzi gjorde i 1946 noen skisser på en løpsbil basert på 202. To eksemplarer ble bygget før en cabrioletutgave, kalt SMM (Spider Mille Miglia), ble ferdigstilt. Dette eksemplaret deltok i Mille Miglia-løpet samme år, med Tazio Nuvolari bak rattet. Til tross for at konkurrentene hadde opp til tre ganger så store motorer klarte Nuvolari å holde konkurrentene bak seg frem til det begynte å regne. Totalt tok Cisitalia andreplass i løpet, med en førsteplass i sin klasse. Etter denne seieren fikk ytterligere eksemplarer av modellen navnet 202 SMM Nuvolari, for å hedre Tazio Nuvolari. Produksjonen fortsatte etter seieren i Mille Miglia, og omkring 20 eksemplarer ble bygget.
Kottayam erkeeparki

Historie

De knanayakristne er en nokså lukket etnoreligiøs gruppering som har en om lag 1700 år lang historie i Kerala. Halvparten av knananittene, som de også heter, hører til den katolske syro-malabariske kirken, som ble til gjennom en union med pave Alexander VII i 1662. Kottayam var sammen med Trichur de første to rent syro-malabariske særkirker som ble opprettet i 1887 (med rang som apostoliske vikariater). Etter 1896 var Kottayam en del av det apostoliske vikariatet Changanassery, men ble i 1911 gjenopprettet som selvstendig vikariat med spesielt ansvar for de katolske knananittene. I 1923 ble Kottayam opphøyet til eparki og i 2005 til erkeeparki. Selv om erkeeparkiet ikke har suffraganer, har det formelt rang som metropolitanbispedømme.
Trollveien

Trollveien ligger på Jar i Bærum og går fra Øvrevollveien og ender i samme vei. Et gammelt almetre som ligger ved Trollveien 10 er opprinnelsen til navnet Trollveien. Dette treet, som ble kalt trolltreet, ble vernet i 1956.
I Close My Eyes and Count to Ten

Listeplassering

Dusty Springfields versjon kom på den britske singlelisten 14. juli 1968 og lå der i tolv uker med en fjerdeplass som beste resultat.

Norsk versjon

«Lyd og bilder» har skrevet en norsk tekst. På norsk bærer den tittelen «Jeg lukker øynene og ser».
Grønt rotfly

Utseende

Et middelsstort (vingespenn 34 – 44 mm), grønt nattfly. På grunn av fargen kan den ikke forveksles med noen andre nattfly, men den ligner på enkelte båtspinnere (Nolidae), som den skiller seg fra ved at den hviler med vingene tett pakket rundt kroppen, ikke litt spredt som hos båtspinnerne. Forkroppen og forvingen er klart grønne, forvingen med en kommaformet, hvit flekk (nyremerket) midt i vingen. Vingefrynsene er ganske lange. Bakvingen er gråhvit.

Levevis

Arten finnes i åpne områder. Larvene lever på røttene av ulike gras, i et rør av silke. De forpupper seg i et silkekledt hulrom i bakken.

Utbredelse

Arten er utbredt i Europa, bortsett fra lengst i nord, og videre østover til Altajfjellene og Kasakhstan. I Norge er den bare kjent fra Østfold.
Mumble

Lyd

Mumble benytter seg av CELT og Speex for lydkomprimering og forhåndsbehandling for å fjerne støy og bedre klarhet i lyden. Fra versjon 1.2.4 har Mumble støtte for Opus.

Posisjonell lyd

For støttede spill kan Mumble modifisere lyden for å auditivt plassere andre spilleres stemmer i henhold til deres relative posisjon i spillet. Dette gir spillerne en følelse av retning og avstand til hverandre.

Kryptering

All kommunikasjon til og fra serveren er alltid kryptert for å sikre brukernes personvern. Tekstmeldinger og annen informasjon der hurtig overføring ikke er like kritisk er kryptert med TLS 256 bit AES-SHA, mens lydkanalen som transporterer stemme og posisjonslyder er kryptert med 128 bit OCB-AES.

Overlag

Mumble inkluderer et visuelt overlag som brukes i spill. Dette overlagspanelet viser hvem som til enhver tid snakker og hvilke lenkede kanaler de befinner seg i. Siden versjon 1.0 har brukerne kunnet laste opp avatarer for å representere seg selv i overlaget for å gi en mer personlig opplevelse. Fra og med versjon 1.2 fungerer overlaget med de fleste spill som bruker Direct3D 9/10 og OpenGL for Windows, og OpenGL for Linux og Mac OS X. Støtte for DirectX 11 er planlagt.
Tour de France 1956

Gjennomføringen av rittet

For tredje gang i historien var det ingen tidligere vinnere av Tour de France på startstreken. Rittet ble overraskende vunnet av den ukjente rytteren Roger Walkowiak, som kjørte for et regionalt lag. Han vant foran Gilbert Bauvin og Jan Adriaensens. Poengtrøya ble vunnet av Stan Ockers, som ble første rytter til å vinne poengtrøya to ganger på rad. Charly Gaul vant klatretrøya for andre gang på rad. André Darrigade ble kåret til rittets mest offensive rytter, mens det belgiske laget vant lagkonkurransen.
Teknisk mellomlanding

Teknisk mellomlanding , en:Technical stop, er en stopp, mest vanlig brukt til etterfylling av drivstoff, utføre uforventede reparasjoner, eller imøtekomme behovet for å lande flyet. Ingen trafikk, lossing eller lasting skal forekomme under en teknisk mellomlanding
Svínavatnshreppur

Svínavatnshreppur (tidligere Svínadalshreppur) er en tidligere kommune (sveitarfélag) i regionen Norðurland vestra på Island, med 105 innbyggere ved utgangen av 2005. 1. januar 2006 dannet den Húnavatnshreppur sammen med Torfalækjarhreppur, Sveinsstaðahreppur og Bólstaðarhlíðarhreppur.
Nordåsgrenda Innebandyklubb

Innebandy

Klubben ble med i seriesystemet til Hordaland Bandykrets for første gang i 2006, etter å ha deltatt med suksess i Hordalandscupen der laget vant sølvmedalje etter knepent tap mot BSI. Nordåsgrenda ble kjent for en oppofrende og uortodoks spillestil, som førte til at kallenavnet Grendabohemene ble etablert. I sesongene 2007-2011 har klubben hatt en yo-yo-tilværelse mellom 2. og 3. divisjon, etter å ha vunnet 3. divisjon flere år. Klubben startet opp med samtlige spillere fra Nordåsgrenda, men har de seneste årene hatt en del utskiftninger i laget og åpnet opp for spillere fra andre bydeler og fylker.
Norgesmesterskapet i fotball for jenter 16 år

Norgesmesterskapet i fotball for jenter 16 år eller Telenor Cup er en årlig fotballturnering for J16-lag, som ble innført i 2009. Turneringen ble vurdert kuttet ut i forkant av budsjettforhandlingene for 2011, men NFF besluttet 7. desember 2010 å videreføre satsingen.
Assistent

Assistent er en tittel med ulik bruk.

Tidligere tittel i den norske statsforvaltningen

I den norske statsforvaltningen var assistent i første del av 1900-tallet en saksbehandlertittel plassert under fullmektig. I departementene ble den tidligere stillingen kopist etterhvert erstattet av og delt i stillingene assistent og sekretær. I noen statlige virksomheter ble ikke tittelen sekretær brukt, og alle stillinger på saksbehandlernivå var betegnet enten assistent eller fullmektig, som begge kunne være inndelt i to (eller noen ganger tre) klasser. Assistent kan dermed omtrent være å sammenligne med de senere stillingene førstekonsulent og rådgiver. Stilling som assistent krevde som et minimum examen artium og ofte noe utdannelse utover dette. En assistent kunne ha embedseksamen (f.eks. cand.jur.), men det var ikke alltid et krav.

Akademia

Innen akademia er betegnelsen brukt i tittelen vitenskapelig assistent, som i Norge historisk var en forskerstilling som en forsker ofte kunne ha i flere år mens vedkommende jobbet med sin egen doktorgrad. Det har senere blitt mer vanlig å kun ansette studenter og nyutdannede som vitenskapelige assistenter og bare for kortere perioder. I det tyskspråklige Europa er Wissenschaftlicher Assistent tradisjonelt den vanlige akademiske stillingen for en person med doktorgrad, men under professornivå, omtrent tilsvarende en norsk førsteamanuensis eller universitetslektor. I flere østeuropeiske land er betegnelsen assistent brukt tilsvarende.
Kongenes dal

Beliggenhet

Dalen ligger på vestbredden av Nilen, på den andre siden fra oldtidens Teben, dagens Luxor, i skyggen av Al-Qurn. Området består egentlig av to daler, den vestlige og den østlige. Det er 58 graver i den østlige dalen, kjent som KV1 til KV62 (22–25 mangler i nummereringen).
Kongenes dal ble valgt som sted for gravene av Totmose I. Grunnen til at han ønsket å bli gravlagt her var trolig fordi han ønsket å unngå gravskjendere, som i lang tid hadde plyndret pyramidene og andre mer sentrale kongegraver. Derfor valgte Totmose å bli gravlagt i en klippegrav. De trange passene som fører frem til dalen ble sperret av vaktposter som skulle hindre uvedkommende adgang. Ruiner etter vaktpostenes hytter kan fortsatt sees.

Gravrøvere

I oldtidens Egypt var gravrøveri utbredt, ettersom den avdøde fikk med seg store rikdommer. Nesten alle gravene er plyndret. Det gjelder blant annet Tut-ankh-Amons, men det ser ut til at røverne ble forstyrret før de kunne få med seg særlig mye, slik at graven er en av de rikeste funnsteder i Egypt. Ettersom mange av de andre kongene var betraktelig rikere og mektigere må man gå ut fra at deres skatter var enorme i omfang, men det meste har forsvunnet. 
Det foregikk røverier fra dalen mens den var i bruk, men omfanget tok seg kraftig opp omkring 1090 f.Kr., da Egypts økonomi kollapset. Dalen var på av de bratte klippene lett å bevokte, men etter sammenbruddet kunne bevoktning ikke lenger prioriteres, og det ble nærmest fritt frem for røverne. Kort tid etter sluttet man å bruke dalen til begravelser. 
Under Ramses XI, som muligens var den siste som ble gravlagt der, ser det ut til at det foregikk en offisiell plyndring av graver under en stor konflikt som nærmest kan kalles en borgerkrig. Mange graver ble tømt for sitt innhold, og de mumifiserte likene ble flyttet til to store kamre. Deir el-Bahri-kammeret inneholdt minst 40 kongelige mumier og deres sarkofager, mens det andre, i graven til Amenhotep II inneholdt 16.

Arkeologi

Det mest spektakulære arkeologiske funnet i Egypt i moderne tid fant sted den 4. november 1922, da Howard Carter fant Tut-ankh-Amons grav. Utgravningen ble ledet av Carter, og varte til 1932. Dette var første gang man hadde funnet en egyptisk oldtidsgrav som var tilnærmet intakt. 
Flere medlemmer av det arkeologiske teamet, og senere arkeologer som har jobbet på stedet, pådro seg en mystisk sykdom, som gav opphav til historien om «faraoens forbannelse». Moderne forskning har vist at det antagelig enten dreier seg om virus som har overlevd i det spesielle klimaet eller soppsporer, eller eventuelt en kombinasjon av de to. Da disse var ukjente for moderne mennesker hadde ingen motstandskraft, og flere av de involverte døde.
Duskgjelledøgnfluer

Utseende

Kroppen er brunlig på farge, hos enkelte arter ganske lyst gul, mens andre er nesten svarte. De er mellom 10 og 34 millimeter lang.  Artene i denne gruppen har to eller tre lange haletråder (cerci).
Vingene er  klare uten farger eller brunlige røyfarget. Flere arter har merkerte ribber (årenett) i vingene og noen har vinger med mørke flekker.
Duskgjelledøgnfluer har nymfestadiet i mindre innsjøer, bekker og større elver. Eggene slippes av hunnen ned på vann overflaten. De synker straks til bunnen. Nymfene lever nedgravd i mudder og sand på bunnen. De spiser organisk materiale, som alger eller råtnende planter. Men også av andre mindre dyr. De voksne spiser ikke.

Levevis

Duskgjelledøgnfluer lever mesteparten av sitt liv i ferskvann som larver eller nymfer. I Norden er utviklingen ett eller to år. Døgnfluer kan ikke ta til seg føde eller fuktighet som voksne individer.
Duskgjelledøgnfluer tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
Toxognathus

Utseende

Små (4 - 9 millimeter), avlange, hvelvede, brune til svarte smellere. Oversiden er fint hårete og tett punktert. Antennene er nokså korte og mer eller mindre perlekjedeformede. Pronotum er rundet, dekkvingene med tydelige punktrader.

Utbredelse

Slekten lever i Sørøst-Asia.